efsyn.gr

Σε ένα ακόμα προκλητικό σχόλιο, χυδαία απάνθρωπο και ρατσιστικό προχώρησε ο Θεόδωρος Γιάνναρος, πρώην διοικητής του νοσοκομείου «Ελπίς» και μέλος του Τομέα Υγείας της Νέας Δημοκρατίας. Ο Μοριακός Βιολόγος-Γενετιστής εξαπέλυσε χυδαία επίθεση κατά πρόσφυγα, χαρακτηρίζοντας τον «πίθηκο» και «απόβρασμα».

Συγκεκριμένα, ο πρώην διοικητής του νοσοκομείου «Ελπίς», απάντησε στο ποστάρισμα που έκανε ο Arash Hampay στα αγγλικά: «Φασίστες, είμαι εντάξει στη νέα μου πατρίδα, θα συνεχίζω τις δράσεις για να αλλάξω την πόλη μου. Η πόλη μας πρέπει να καθαρίσει από τον φασισμό». Ο Hampay είναι πρόσφυγας από το Ιράν και ζει στην Ελλάδα.

Στο tweet του το στέλεχος της Ν.Δ. έγραψε: «Θα πας εκεί από όπου ήρθες, πίθηκε».

#Racism in Greece!

So, @theogiannaros1, member of the ruling ND (conservative) party and of the party’s working group on Health, calls a refugee “MONKEY”.

Is this shameful racism tolerated or even condoned by a party that claims to be pro-European & liberal Mr @kmitsotakis? pic.twitter.com/ZCdqwzOkJd — Nina Reizi (@ninarei) September 3, 2019

Λίγο αργότερα, με νέο του ποστάρισμα, έγραψε: «Δεν θα έπρεπε το ζώο αυτό που έρχεται ως συριζοκαλεσμένος, μόλις φθάνει βγάζει σελφι με το iPhone του, μας βρίζει χυδαία & ονομάζει την Ελλάδα… νέα πατρίδα του; Εγώ την πατρίδα μου δεν τη χαραμίζω για αποβράσματα! Κυκλοφορήσετε τη φώτο, να βρεθεί & να τα πει αυτά στην αστυνομία!».

Αυτή δεν είναι η πρώτη φορά που ο Θεόδωρος Γιάνναρος προκαλεί με τις ακραίες θέσεις του.

Στις αρχές του χρόνου είχε απειλήσει με κρεμάλες δημοσιογράφο της ΕΡΤ3.

Ο Θεόδωρος Γιάνναρος, μέλος του τομέα Υγείας της ΝΔ, πρώην διοικητής του νοσοκομείου "Ελπίς" και αρθρογράφος του https://t.co/BEkgejrFyi με απειλεί ανοιχτά και δημόσια στο twitter. pic.twitter.com/pUAU6utRbi — Stelios nikitopoulos (@stenikito) January 24, 2019

Πριν μερικά χρόνια έγραφε για το «gay bar στο Γκάζι» όπου «γνωστός πολιτικός Συριζα, με ζαρωμένη μούρη, εισήλθε με την αγαπημένη του...Μήτσο!».

Δήλωση του κυβερνητικού εκπροσώπου

Στέλιος Πέτσας EUROKINISSI/ΣΤΕΛΙΟΣ ΜΙΣΙΝΑΣ

Ο κυβερνητικός εκπρόσωπος, Στέλιος Πέτσας, κατά τη διάρκεια της ενημέρωσης των πολιτικών συντακτών ρωτήθηκε σχετικά με τις αναρτήσεις του στελέχους της Ν.Δ., δηλώντας πως δεν είναι ενήμερος ωστόσο, φρόντισε να λάβει αποστάσεις λέγοντας πως «τέτοιες δηλώσεις δεν έχουν θέση στη Νέα Δημοκρατία».